ก๋วยเตี๋ยวมู๋มู๋ ปิดวันอาทิตย์นะคะ
อยู่ข้างๆร้านอาหารญี่ปุ่นเจ้าโปรด seiryu จอดรถข้างทางได้เลยค่ะ 
ร้านนี้ไม่ได้มีก๋วยเตี๋ยวอย่างเดียวที่เด็ดนะ
ยังมีผัดไท หมูหวาน ข้าวกะเพรา และอัญชันหรือกระเจี้ยบโซดา

หาร้านก๋วยเตี๋ยวต้มยำแถวสีลม เลยมาเจอร้านนี้
ก็เลยต้องลองก๋วยเตี๋ยวต้มยำหน่อย ร้านนี้เมนูสั่งง่ายมาก เหมาะกับชาวต่างชาติมากๆเลย 5555

เส้นเล็กต้มยำ 65 บาท 
เป็นต้มยำแบบใส่พริกเผา (เราไม่ค่อยชอบเท่าไหร่) น้ำซุปออกรสชาติเปรี้ยว เส้นเหนียวนุ่มดี ชอบๆ หมูให้ชิ้นใหญ่มาก แล้วก็ไม่เหนียว ไม่มีมัน อันนี้ก็ชอบ เครื่องนอกจากหมูชิ้นก็มีหมูสับ แต่เราไม่ใส่ แล้วก็เกี้ยวปลา ฮื่อก๊วยด้วย

ยำลูกชิ้นปลา 70 บาท
รสชาติยำแซบมากกกอร่อยมากก แต่ลูกชิ้นปลาไม่ค่อยเหนียวนะ น่าจะผสมแป้งเยอะเลย

หมูหวาน 40 บาท
ติดมันเยอะเลย คนชอบทานมันน่าจะชอบ หมูหวาน หวานสมชื่อจริงๆ เป็นหมูชิ้นเล็กๆ กินเพลินจะ กินเปล่าๆหรือกินกับข้าวก็อร่อยนะ

ข้าวกะเพราหมูสับ ไข่ดาว 65บาท
หมูนี่ไม่มีมันเลยนะ ให้มาเยอะด้วย ถือว่าคุ้มค่ากับราคามากๆ เลย แถมยังผัดอร่อยอีก เข้าเนื้อสุดๆ นี่เรายกระดับในเทียบเท่ากะเพราโรงแรมเลยนะ สุดยอดมากๆ ใครชอบข้าวกะเพราขอให้มาลองร้านนี้ อร่อยมาก! 

ผัดไทกุ้ง 85 บาท
ให้กุ้งมาสองตัว ตัวก็ไม่ใช่เล็กๆนะ โอโห คุ้มยิ่งกว่าคุ้ม ที่เราชอบคือเส้น เส้นเหนียวมากกกก อร่อยสุดๆ รสชาติก็ดี ผัดเข้าเส้นมากๆเลย ใครชอบผัดไทยก็อยากให้มาลองเหมือนกัน แนะนำเพื่อนฝรั่งมาร้านนี้ได้เลย รสชาติเด็ดอย่างไทยเลย ที่สำคัญไม่แพงด้วย

อัญชันมะนาวโซดา 40 บาท
สดชื่นมากกกก เราบอกเค้าว่าหวานน้อย ระดับนี้กำลังพอดีเลย ไม่งั้นอาจจะฝืดคอนิดหน่อย 

ร้านนี้กลับมาบ่อยๆแน่ๆเลย อยู่ใกล้บ้าน ราคามิตรภาพ พนักงานก็น่ารักด้วย ร้านมีแอร์นั่งสบาย แต่ถ้าวันธรรมดา คนต้องเยอะแน่ๆเลย ที่ร้านมีไอติมมะพร้าวด้วยนะ แต่เป็นแบบรับเค้ามาขายอีกทีอะ เป็นกระปุก ใครสนใจ ลองแล้วมาบอกด้วยนะ